CELEX: 62008TA0425
Language: el
Date: 2013-04-12 00:00:00
Title: Υπόθεση T-425/08: Απόφαση του Γενικού Δικαστηρίου της 12ης Απριλίου 2013 — KODA κατά Επιτροπής (Ανταγωνισμός — Συμπράξεις — Δικαιώματα του δημιουργού σχετικά με τη δημόσια εκτέλεση μουσικών έργων μέσω διαδικτύου, δορυφόρου ή καλωδιακής αναμεταδόσεως — Απόφαση με την οποία διαπιστώνεται παράβαση του άρθρου 81 ΕΚ — Κατανομή της γεωγραφικής αγοράς — Διμερείς συμβάσεις μεταξύ εθνικών εταιριών συλλογικής διαχείρισης — Εναρμονισμένη πρακτική που αποκλείει τη δυνατότητα χορηγήσεως αδειών πολλαπλής εδαφικής ισχύος και πολλαπλών ρεπερτορίων — Απόδειξη — Τεκμήριο αθωότητας)

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/34
            
         Απόφαση του Γενικού Δικαστηρίου της 12ης Απριλίου 2013 — KODA κατά Επιτροπής
   (Υπόθεση T-425/08) (1)
   
   (Ανταγωνισμός - Συμπράξεις - Δικαιώματα του δημιουργού σχετικά με τη δημόσια εκτέλεση μουσικών έργων μέσω διαδικτύου, δορυφόρου ή καλωδιακής αναμεταδόσεως - Απόφαση με την οποία διαπιστώνεται παράβαση του άρθρου 81 ΕΚ - Κατανομή της γεωγραφικής αγοράς - Διμερείς συμβάσεις μεταξύ εθνικών εταιριών συλλογικής διαχείρισης - Εναρμονισμένη πρακτική που αποκλείει τη δυνατότητα χορηγήσεως αδειών πολλαπλής εδαφικής ισχύος και πολλαπλών ρεπερτορίων - Απόδειξη - Τεκμήριο αθωότητας)
   2013/C 156/59
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Koda (Κοπεγχάγη, Δανία) (εκπρόσωποι: αρχικώς K. Dyekjær και J. Borum, στη συνέχεια J. Borum και C. Karhula Lauridsen, και τέλος J. Borum και G. Holtsø, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς F. Castillo de la Torre και N. Rasmussen, στη συνέχεια F. Castillo de la Torre και U. Nielsen)
   
      Παρεμβαίνουσα υπέρ της καθής: International Federation of the Phonographic Industry (IFPI) (Ζυρίχη, Ελβετία) (εκπρόσωποι: L. Uusitalo και L. Rechardt, δικηγόροι)
   
      Αντικείμενο
   
   Προσφυγή με αίτημα τη μερική ακύρωση της αποφάσεως C(2008) 3435 τελικό της Επιτροπής, της 16ης Ιουλίου 2008, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας για τον ΕΟΧ (υπόθεση COMP/C2/38.698 — CISAC).
   
      Διατακτικό
   
   
               1)
            
            
               Το άρθρο 3 της αποφάσεως C(2008) 3435 τελικό της Επιτροπής, της 16ης Ιουλίου 2008, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας για τον ΕΟΧ (υπόθεση COMP/C2/38.698 — CISAC), ακυρώνεται στο μέτρο που αφορά την Koda.
            
         
               2)
            
            
               Το άρθρο 4, παράγραφοι 2 και 3, της αποφάσεως C(2008) 3435 τελικό ακυρώνεται, στο μέτρο που παραπέμπει στο άρθρο 3 της αποφάσεως αυτής, όσον αφορά την Koda.
            
         
               3)
            
            
               Η προσφυγή απορρίπτεται κατά τα λοιπά.
            
         
               4)
            
            
               Η Ευρωπαϊκή Επιτροπή φέρει, αφενός, τα δικαστικά έξοδά της και, αφετέρου, τα δικαστικά έξοδα της προσφεύγουσας, πλην εκείνων που συνδέονται με την παρέμβαση.
            
         
               5)
            
            
               Η International Federation of the Phonographic Industry (IFPI) φέρει τα δικαστικά έξοδά της καθώς και τα δικαστικά έξοδα της Koda που συνδέονται με την παρέμβαση.
            
         
               6)
            
            
               Η Koda και η Επιτροπή φέρουν τα δικαστικά έξοδά τους στο πλαίσιο της διαδικασίας ασφαλιστικών μέτρων.
            
         
      (1)  ΕΕ C 327 της 20.12.2008.